Vrangselva

Vrangselva (svensk: Vrångsälven) er ei elv som renner fra Lierfløyta i Kongsvinger kommune, gjennom Eidskog kommune og videre over grensen inn i Eda kommune i Sverige hvor den renner ut i sjøen Hugn. Derfra renner vannmassene videre gjennom andre elver og sjøer før det når Vänern og følger Göta älv ut i Kattegat.

Ettersom vannskillet mellom Vingersjøen og Vrangselva bare er noen få meter høyt, vil vann ved høy vannstand i Glomma renne via Vingersjøen og over i Vrangselva. Vannskillet er på 145,56 meter ved gården Gropa om lag 500 meter sør for Granli stasjon.Pettersson, Lars-Evan: Glommas bifurkasjon ved Kongsvinger NVE 2001 Dette fenomenet kalles bifurkasjon. Flom i Glomma kan på denne måten skape flom i Vrangselva.  Det er mulig at Vrangselva følger Glommas tidligere løp slik det var før noe fikk Glomma til å renne vestover ved Kongsvinger.

 Krepsepestangrepet i 1971 
Vrangselva ble i 1971 rammet av krepsepest som spredte seg oppover fra Sverige. Det ble forsøkt å stoppe spredningen med elektriske gjerder, men disse mislyktes. Spredningen stoppet først ved en betongdemning nesten øverst i elva.

Referanser

Kategori:Elver i Värmlands län
Kategori:Elver i Kongsvinger
Kategori:Elver i Eidskog
Kategori:Byälvens nedbørfelt
Kategori:Den norske riksgrensen